title: Balaenoptera musculus
text: A ballena azul (Balaenoptera musculus (Linnaeus, 1758)) ye un mamifero d'a orden d'os Artiodactyla y familia Balaenopteridae que aconseguindo una longaria maxima confirmada de 29,9 metros y un peso de dica 199 toneladas, ye l'animal mas gran que nunca haiga existiu. Lo cuerpo luengo y delgau d'a ballena azul puede tener quantos tonos d'azul grisenco dorsalment y bella mas claro debaixo.
  
  As ballenas azuls s'alimentan per filtración; a suya dieta consiste quasi exclusivament en krill. Per un regular, son animals solencos u s'achuntan en chicotz grupos y no tienen una estructura social bien definida aparti d'os vinclos mai-fillo. A freqüencia fundamental d'as vocalizacions d'as ballenas azuls oscila entre 8 y 25 Hz y a producción de vocalizacions puede variar seguntes a rechión, a estación, o comportamiento y la hora d'o día.
  
  A ballena azul bella vegada estió abundant en quasi totz os ocians d'a Tierra dica zaguerías d'o sieglo XIX. Estió cazada quasi dica lo punto d'extinción per os balleners dica que a Comisión Ballenera Internacional prohibió tota a caza de ballenas azuls en 1966. L'Unión Internacional pa a Conservación d'a Naturaleza ha incluyiu a las ballenas azuls como en periglo d'extinción a partir de 2018. Contina enfrontinando numbrosas menazas, como topetazos con barcos, contaminación, rudio oceanico, cambeo climatico y depredación d'orcas.
  
  Subespecies 
  B. m. musculus.
  B. m. intermedia.
  B. m. brevicauda.
  B. m. indica.
  
  Referencias
  
  Vinclos externos 
  
  Balaenoptera